बेटी के लापता होने के गम में जान देने वाले पिता की कहानी दर्द से भरी
अायोग की सिफारिशें भूले, न मिसिंग सेल बनाई न पुलिस अफसर गंभीर
पिता को दिए सिर्फ आश्वासन, पुलिस ने दीवार पर लिखी मांगें भी पुतवाईं
बेटी के लापता होने के गम में आत्महत्या करने वाले डोंगरपुर के पुजारी राजेन्द्र शुक्ला अपनी बेटी कविता को बहुत चाहते थे। उन्होंने कविता का लालन पालन किया था। दो साल से कविता गायब थी। कविता को ढूंढ़ने के लिए मृतक शुक्ला ने दो बार में लगभग डेढ़ माह तक अामरण अनशन, धरना दिया। लेकिन पुलिस ने इसे गंभीरता से नहीं लिया। पुलिस की कार्रवाई व बेटी के न मिलने की उम्मीद से शुक्ला इतने निराश हो गए कि उन्होंने फांसी लगा कर मौत को गले लगा लिया।
बता दें को अगस्त 2014 को कविता दतिया किला चौक पर अपने पति ब्रह्मानंद को छोड़ कर चली गई थी। पति ब्रह्मानंद की रिपोर्ट पर पुलिस ने मामला भी दर्ज कर लिया था। पहली बार जब शुक्ला ने अनशन किया तो पुलिस के समझाने बुझाने के साथ कविता को ढूंढने के आश्वासन के बाद उन्होंने अनशन तोड़ दिया था। 23 जनवरी 17 से उन्होंने फिर से आंदोलन शुरू किया। इस दौरान पुलिस उनके पास पहुंच कर अनशन समाप्त करने के लिए उन्हें समझाती बुझाती तो रही, लेकिन उनकी बेटी को ढूंढने में पुलिस ने सक्रियता नहीं दिखाई। परिणाम शुक्ला निराश हो गए। ग्रामीणों के अनुसार उन्होंने गुरुवार को बताया था कि एएसआई रामकुमार कटारे उनके पास आए थे। उन्होंने ग्रामीणों से सभी के साथ पुलिस को माफ करने की बात कहते हुए कहा कि अब उनके जीवन का अंत हैं। हनुमान मंदिर पर ग्रामीणों से यह बातें कर वह घर चले गए। सुबह उनका शव फांसी पर लटकता मिला।
पुलिस की सफाई
कविता को खोजने का लगातार प्रयास किया गया। पर्चे भी चिपकवाए गए थे। वह अपनी मर्जी से ही घर छोड़कर गई थी। जयवीर सिंह भदौरिया, एडिशनल एसपी
पुलिस ने दीवार पर लिखी राजेंद्र की मांगंे लाल रंग से पुतवा दीं।
एसपी को गुम इंसान मामले में पर्यवेक्षण के लिए जिम्मेदार बनाया जाए।
गुमशुदगी के निराकरण के लिए राज्य स्तरीय मिसिंग सेल बनाई जाए। उसकी मॉनिटरिंग भी राज्य स्तर पर की जाए।
विवेचना के लिए विशेष टीम गठित की जाए जो केवल इस पर ही काम करे।
बड़े शहर में देह व्यापार में लिप्त गिरोहों को लगातार पकडऩे व उनके यहां आने-जाने वाली लड़कियों व महिलाओं पर रखी जाए।
गुम इंसान से संबंधित अपराध को अतिशीघ्र पंजीबद्ध किया जाए। पुलिस रेग्युलेशन के पैरा 426 के अनुरूप गुम इंसानों का प्रकरण दर्ज की जाए।
ऐसे महिला, बालक और बालिकाओं के विस्तृत कथन लिए जाना चाहिए जिन्हें पुलिस ने देह व्यापार या बाल मजदूरी से मुक्त कराया गया है।
देहव्यापार, बाल मजदूरी और अपहरण से संबंधित मामलों में विशेष न्यायालय में इनकी सुनवाई हो। साथ ही ऐसे प्रकरणों में विशेष लोक अभियोजक रखा जाए।
महिलाओं, बालिकाओं और बालकों जो मिसिंग है उनकी बरामदगी के प्रयास किए जाए।
पुलिस को ऐसे मामलों के अपराधियों की निगरानी खोलनी चाहिए और उसका पूरा रिकार्ड सभी जिलों में रखा जाना चाहिए। गुमशुदा लोगों की तलाश के लिए विशेष प्रशिक्षण देना चाहिए ताकि वो ऐसे मामलों को संवेदनशीलता के साथ लेकर गुमशुदा की बरामदगी जल्दी से जल्दी कर सकें।
तीन साल पूर्व मानव अधिकार आयोग ने यह की थी सिफारिशें
बेटी के गम में जान देने वाले राजेंद्र शुक्ला ने मंदिर निर्माण के लिए ग्राम राबरी में स्थित अपनी पांच बीघा जमीन बेच दी थी। कुछ पैसे मंदिर निर्माण में लगा कर उन्होंने लगभग 71 लाख रुपए की एफडी कराई थी। एफडी पर गांव के बंटी श्रीवास्तव को नॉमिनी बनाया था। बंटी से कहा था कि वह यह पैसा माता मंदिर निर्माण में खर्च करें।
मंदिर बनाने के लिए बेच दी थी अपनी जमीन
सिस्टम पर सवाल
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva